CELEX: 32007D0074
Language: bg
Date: 2006-12-21 00:00:00
Title: Решение 2007/74/ЕО на Комисията от 21 декември 2006 година

Важна правна забележка

|

32007D0074

Решение 2007/74/ЕО на Комисията от 21 декември 2006 година  

Официален вестник n° L 032 , 06/02/2007 стр. 0024 - 0024 Официален вестник n° L 032 , 06/02/2007 стр. 0183 - 0188

		Решение на Комисиятаот 21 декември 2006 годиназа установяване на хармонизирани референтни стойности на ефективност за отделно производство на електрическа и топлинна енергия при прилагането на Директива 2004/8/ЕО на Европейския парламент и на Съвета(нотифицирано под номер C(2006) 6817)(текст от значение за ЕИП)(2007/74/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2004/8/ЕО на Европейския парламент и на Съвета от 11 февруари 2004 г. за насърчаване на комбинираното производство на енергия, основаващо се на търсенето на полезна топлоенергия във вътрешния енергиен пазар и за изменение на Директива 92/42/ЕИО [1], и по-специално член 4, параграф 1 от нея,като има предвид, че:(1) Съгласно член 4 от Директива 2004/8/ЕО Комисията следва да установи хармонизирани референтни стойности за отделно производство на електрическа и топлинна енергия под формата на матрица от стойности, диференцирани по съответни фактори, включително година на изграждане и видове гориво.(2) Комисията е извършила добре документиран анализ в съответствие с член 4, параграф 1 от Директива 2004/8/ЕО. Развитието на най-добрите налични и икономически обосновани технологии, наблюдавани в периода, обхванат от настоящия анализ, показва, че за хармонизираните референтни стойности за ефективност за отделно производство на електрическа енергия следва да се прави разграничение по отношение на годината на изграждане на блока за комбинирано производство. Освен това към тези референти стойности следва да се прилагат коригиращи фактори във връзка с климатичните условия, тъй като термодинамиката на производството на електрическа енергия от гориво зависи от температурата на обкръжаващата среда. Също така, към тези референти стойности следва да се прилагат коригиращи фактори за избегнати загуби от мрежата, за да се вземат предвид енергийните спестявания, получени при ограничено използване на мрежата поради децентрализирано производство.(3) Обратно на очакванията, анализът показа, че по отношение на хармонизираните референтни стойности на ефективност за отделно производство на топлинна енергия не е необходимо разграничение във връзка с годината на изграждане, тъй като нетната енергийна ефективност на котлите е незначително подобрена в периода, обхванат от анализа. Не са необходими коригиращи фактори във връзка с климатичните условия, тъй като термодинамиката на производството на топлинна енергия от гориво не зависи от температурата на обкръжаващата среда. Също така не са необходими коригиращи фактори за загуби от топлинната мрежа, тъй като топлината винаги се използва в близост до производствената площадка.(4) Хармонизираните референтни стойности на ефективност са основани на принципите, споменати в приложение III, буква е) от Директива 2004/8/ЕО.(5) Необходими са стабилни условия за инвестиране в комбинираното производство и създаване на дългосрочно доверие у инвеститорите. От тази гледна точка е подходящо да се поддържат същите референтни стойности за блок за комбинирано производство за един разумно дълъг период от десет години. Независимо от това, предвид основната цел на Директива 2004/8/ЕО за насърчаване на комбинираното производство за спестяване на първична енергия, следва да се насърчи модернизирането на стари блокове за комбинирано производство, с цел подобряване на тяхната енергийна ефективност. По тези причини референтните стойности за ефективност за електрическа енергия, приложими към блок за комбинирано производство следва да станат по-строги от единадесетата година след годината на неговото изграждане.(6) Мерките, предвидени в настоящото решение, са в съответствие със становището на Комитета по комбинирано производство,ПРИЕ НАСТОЯЩОТО РЕШЕНИЕ:Член 1Установяване на хармонизирани референтни стойности на ефективностХармонизираните референтни стойности на ефективност за отделно производство на електрическа и топлинна енергия са определени съответно в приложение I и приложение II.Член 2Коригиращи фактори за хармонизираните референтни стойности на ефективност за отделно производство на електрическа енергия1. Държавите-членки прилагат коригиращите фактори, определени в приложение III, буква a), с цел адаптиране на хармонизираните референтни стойности, определени в приложение I, към средните климатични условия във всяка държава-членка.Коригиращите фактори за средните климатични условия не се прилагат за технологии за комбинирано производство, основани на горивни клетки.Ако на територията на държава-членка официалните метеорологични данни показват разлики в годишната температура на обкръжаващата среда от 5 °C или повече, тази държава-членка може, като уведоми за това Комисията, да използва няколко климатични зони за целите на първа алинея, като използва метода, определен в приложение III, буква б).2. Държавите-членки прилагат коригиращите фактори, установени в приложение IV, с цел адаптиране на хармонизираните референтни стойности на ефективност, определени в приложение I, към избегнатите загуби от мрежата.Коригиращите фактори за избегнати загуби от мрежата не се прилагат за дървесни горива и биогаз.3. Когато държавите-членки прилагат както коригиращите фактори, определени в приложение III, буква a), така и тези, определени в приложение IV, те прилагат приложение III, буква a), преди да прилагат приложение IV.Член 3Прилагане на хармонизираните референтни стойности на ефективност1. Държавите-членки прилагат хармонизираните референтни стойности на ефективност, определени в приложение I, във връзка с годината на изграждане на блока за комбинирано производство. Тези хармонизирани референтни стойности на ефективност се прилагат в продължение на 10 години от годината на изграждане на блока за комбинирано производство.2. От единадесетата година след годината на изграждане на блока за комбинирано производство държавите-членки прилагат хармонизираните референтни стойности на ефективност, които в съответствие с параграф 1 се отнасят до блок за комбинирано производство на възраст 10 години. Тези хармонизирани референтни стойности на ефективност се прилагат в продължение на една година.3. За целите на настоящия член за година на изграждане на блок за комбинирано производство се счита календарната година, през която за първи път е произведена електроенергия.Член 4Модернизиране на блок за комбинирано производствоАко съществуващ блок за комбинирано производство се модернизира и инвестиционните разходи за модернизацията надхвърлят 50 % от инвестиционните разходи за изграждане на нов съпоставим блок за комбинирано производство, календарната година, в която за пръв път е произведена електроенергия от модернизирания блок за комбинирано производство, се счита за година на изграждане за целите на член 3.Член 5Горивна смесАко блокът за комбинирано производство работи с горивна смес, хармонизираните референтни стойности на ефективност за отделно производство се прилагат пропорционално към претеглената средна на производството на енергия от различните горива.Член 6АдресатиАдресати на настоящото решение са държавите-членки.Съставено в Брюксел на 21 декември 2006 година.За КомисиятаAndris PiebalgsЧлен на Комисията[1] ОВ L 52, 21.2.2004 г., стр. 50.--------------------------------------------------ПРИЛОЖЕНИЕ IХармонизирани референтни стойности на ефективност за отделно производство на електрическа енергия (посочени в член 1)В таблицата по-долу хармонизираните референтни стойности на ефективност за отделно производство на електрическа енергия са основани на нетната топлинна стойност и стандартните условия по ISO (15 °C температура на обкръжаващата среда, 1,013 бара налягане, 60 % относителна влажност).% || Година на изграждане: Вид гориво: | 1996 г. и по-рано | 1997 г. | 1998 г. | 1999 г. | 2000 г. | 2001 г. | 2002 г. | 2003 г. | 2004 г. | 2005 г. | 2006— 2011 г. |Твърдо | Антрацитни въглища/кокс | 39,7 | 40,5 | 41,2 | 41,8 | 42,3 | 42,7 | 43,1 | 43,5 | 43,8 | 44,0 | 44,2 |Лигнит/лигнитни брикети | 37,3 | 38,1 | 38,8 | 39,4 | 39,9 | 40,3 | 40,7 | 41,1 | 41,4 | 41,6 | 41,8 |Торф/торфени брикети | 36,5 | 36,9 | 37,2 | 37,5 | 37,8 | 38,1 | 38,4 | 38,6 | 38,8 | 38,9 | 39,0 |Дървесни горива | 25,0 | 26,3 | 27,5 | 28,5 | 29,6 | 30,4 | 31,1 | 31,7 | 32,2 | 32,6 | 33,0 |Биомаса от селското стопанство | 20,0 | 21,0 | 21,6 | 22,1 | 22,6 | 23,1 | 23,5 | 24,0 | 24,4 | 24,7 | 25,0 |Биоразградими (битови) отпадъци | 20,0 | 21,0 | 21,6 | 22,1 | 22,6 | 23,1 | 23,5 | 24,0 | 24,4 | 24,7 | 25,0 |Невъзобновяеми (битови и производствени) отпадъци | 20,0 | 21,0 | 21,6 | 22,1 | 22,6 | 23,1 | 23,5 | 24,0 | 24,4 | 24,7 | 25,0 |Нефтоносен шист | 38,9 | 38,9 | 38,9 | 38,9 | 38,9 | 38,9 | 38,9 | 38,9 | 38,9 | 38,9 | 39,0 |Течно | Нефт (газьол + остатъчен горивен нефтен продукт), LPG | 39,7 | 40,5 | 41,2 | 41,8 | 42,3 | 42,7 | 43,1 | 43,5 | 43,8 | 44,0 | 44,2 |Биогорива | 39,7 | 40,5 | 41,2 | 41,8 | 42,3 | 42,7 | 43,1 | 43,5 | 43,8 | 44,0 | 44,2 |Биоразградими отпадъци | 20,0 | 21,0 | 21,6 | 22,1 | 22,6 | 23,1 | 23,5 | 24,0 | 24,4 | 24,7 | 25,0 |Невъзобновими отпадъци | 20,0 | 21,0 | 21,6 | 22,1 | 22,6 | 23,1 | 23,5 | 24,0 | 24,4 | 24,7 | 25,0 |Газообразно | Природен газ | 50,0 | 50,4 | 50,8 | 51,1 | 51,4 | 51,7 | 51,9 | 52,1 | 52,3 | 52,4 | 52,5 |Пречистен газ/въглерод | 39,7 | 40,5 | 41,2 | 41,8 | 42,3 | 42,7 | 43,1 | 43,5 | 43,8 | 44,0 | 44,2 |Биогаз | 36,7 | 37,5 | 38,3 | 39,0 | 39,6 | 40,1 | 40,6 | 41,0 | 41,4 | 41,7 | 42,0 |Коксов газ, високопещен газ, друг отпаден газ, оползотворена отпадна топлина | 35 | 35 | 35 | 35 | 35 | 35 | 35 | 35 | 35 | 35 | 35 |--------------------------------------------------ПРИЛОЖЕНИЕ IIХармонизирани референтни стойности на ефективност за отделно производство на топлинна енергия (посочени в член 1)В таблицата по-долу хармонизираните референтни стойности на ефективност за отделно производство на топлинна енергия са основани на нетната топлинна стойност и стандартните условия по ISO (15 °C температура на обкръжаващата среда, 1,013 бара налягане, 60 % относителна влажност).% || Вид гориво | Пара [1]/топла вода | Директно използване на изгорени газове [2] |Твърдо | Антрацитни въглища/кокс | 88 | 80 |Лигнит/Лигнитни брикети | 86 | 78 |Торф/торфени брикети | 86 | 78 |Дървесни горива | 86 | 78 |Биомаса от селското стопанство | 80 | 72 |Биоразградими (битови) отпадъци | 80 | 72 |Невъзобновяеми (битови и производствени) отпадъци | 80 | 72 |Нефтоносен шист | 86 | 78 |Течно | Нефт (газьол + остатъчен горивен нефтен продукт), LPG | 89 | 81 |Биогорива | 89 | 81 |Биоразградими отпадъци | 80 | 72 |Невъзобновяеми отпадъци | 80 | 72 |Газообразно | Природен газ | 90 | 82 |Пречистен газ/въглерод | 89 | 81 |Биогаз | 70 | 62 |Коксов газ, високопещен газ + друг отпаден газ | 80 | 72 |[*] Изпускането на пара трябва да се намали с цели пет процентни пункта, когато държавите-членки, които прилагат член 12, параграф 2 от Директива 2004/8/ЕО, вземат предвид образуването на конденз при изчисляването на изпусканията при комбинираното използване на електроенергия.[**] Стойностите, приложими за директно отделяната топлина, трябва да бъдат използвани, ако температурата е 250 °C или по-висока.--------------------------------------------------ПРИЛОЖЕНИЕ IIIКоригиращи фактори във връзка със средните климатични условия и метода за определяне на климатични зони при прилагането на хармонизирани референтни стойности на ефективност за отделното производство на електрическа енергия (посочени в член 2, параграф 1)а) Коригиращи фактори във връзка със средните климатични условияКорекцията във връзка с температурата на околната среда е основана на разликата между средната годишна температура в държава-членка и стандартните условия по ISO (15 °C). Корекцията ще бъде както следва:намаление на ефективността с 0,1 процентни пункта за всеки градус над 15 °C;увеличение на ефективността с 0,1 процентни пункта за всеки градус под 15 °C.Пример:Когато средната годишна температура в държава-членка е 10 °C, референтната стойност на блок за комбинирано производство в тази държава-членка следва да се увеличи с 0,5 процентни пункта.б) Метод за определяне на климатични зониГраниците на всяка климатична зона ще се състоят от изотерми (в цели градуси по Целзий) от средните годишни температури на обкръжаващата среда, които се различават най-малко с 4 °С. Температурната разлика между средните годишни температури на обкръжаващата среда, прилагани в съседни климатични зони, ще бъдат най-малко 4 °С.Пример:В държава-членка средната годишна температура на обкръжаващата среда на място A е 12 °С, а на място Б — 6 °C. Разликата е повече от 5 °C. Държавата-членка има възможност да въведе две климатични зони, разделени от изотермата 9 °C, като по този начин се създава климатична зона между изотермите 9 °C и 13 °C със средна годишна температура на обкръжаващата среда 11 °C и друга климатична зона между изотермите 5 °C и 9 °C със средна годишна температура на обкръжаващата среда 7 °C.--------------------------------------------------ПРИЛОЖЕНИЕ IVКоригиращи фактори за избегнати загуби от мрежата при прилагането на хармонизирани референтни стойности на ефективността за отделно производство на електрическа енергия (посочени в член 2, параграф 2)Напрежение | За електрическа енергия, подавана към мрежата | За електрическа енергия, потребявана на площадката |> 200 kV | 1 | 0,985 |100–200 kV | 0,985 | 0,965 |50–100 kV | 0,965 | 0,945 |0,4–50 kV | 0,945 | 0,925 |< 0,4 kV | 0,925 | 0,860 |Пример:Блок за комбинирано производство с електрическа мощност 100 kWel с бутален двигател, който работи на природен газ, произвежда електрическа енергия 380 V. От тази електроенергия 85 % се използва за лични нужди и 15 % се подава към мрежата. Централата е изградена през 1999 г. Средната температура на обкръжаващата среда е 15 °C (така че не е необходима климатична корекция).В съответствие с приложение I от настоящото решение хармонизираната референта стойност на ефективността за природен газ от 1999 г. е 51,1 %. След корекцията във връзка със загубите от мрежата, получената референтна стойност на ефективността за отделно производство на електроенергия в този блок за комбинирано производство ще бъде (въз основа на среднопретеглената стойност на факторите в настоящото приложение):Ref Εη = 51,1 % * (0,860 * 85 % + 0,925 * 15 %) = 44,4 %--------------------------------------------------